Ohustatud keel

Ohustatud keeleks nimetatakse keelt, millel on oht lähimas tulevikus (umbes ühe-kahe põlvkonna  jooksul) välja surra. Keel sureb välja viimase emakeelse kõnelejaga koos.Woodbury, Anthony C. 2012. "What Is an Endangered Language?" – Linguistic Society of America. Vaadatud 17.03.2019.

Keelte elujõulisust hinnatakse EGIDSi skaala järgi. Ohustatuks peetakse skaalal kategooriate 6b kuni 10 keeli.Ethnologue 2019. Eberhard, David M., Fary F. Simons, Charles Fennig (toim.). https://www.ethnologue.com/about/language-status. Vaadatud 17.03.2019.

Ohustatud tasemel keelt 6b kõnelevad küll kõik põlvkonnad, kuid fertiilses eas põlvkonnast annavad vaid vähesed lastele keelt edasi. Keelevahetuse olukorras (kategooria 7) kasutavad fertiilses eas ja vanemad inimesed keelt küll omavahel, aga seda ei anta edasi lastele. Väljasurevat keelt (8a) räägib ainult vanavanemate põlvkond. Vaevalt allesolevat keelt (8b) räägib ainult vanavanemate põlvkond või veelgi vanema põlvkonna liikmed, kellel pea-aegu puudub võimalus keelt omavahel kasutada. Uinunud keele (9) kohta on teadmine kogukonna mälus olemas, kuid see on pigem teadmine pärimusest ning tegelik keeleoskus piirdub identiteeti rõhutavate stampväljenditega. Hääbunud keelt (10) ei kasutata enam keegi ning keegi ei seosta ka oma etnilist enam selle keelega.Simons, Gary F. and Charles D. Fennig (eds.). 2018. "Language Status." Ethnologue: Languages of the World, Twenty-first edition. Dallas, Texas: SIL International.

UNESCO arvestab keele ohustatuse määra hindamiseks järgmisi kriteeriume:"Joseph Sturm: välismaalasena kinnitan: eesti keel õitseb." Eesti Päevaleht 10. detsember 2020. 
 keele edasikandmine põlvkonnalt põlvkonnale
 absoluutne kõnelejate arv
 kõnelejate osakaal rahvaarvust
 keele kasutusvaldkondade muutused
 kohanemine uute valdkondade ja meediumitega
 emakeelsete materjalide kättesaadavus hariduse ja kirjaoskuse arendamiseks
 valitsuse ja institutsioonide keelehoiak ja -poliitika, sh keele ametlik staatus ja kasutus
 kogukonna suhtumine keelde
 keele kirjelduse maht ja kvaliteet

Viited